# Amerikai mamut

### A Wikipédiából, a szabad lexikonból.

? Amerikai mamut Státusz: fosszilis
Amerikai mamut csontváza a Kelet-Utahi Főiskolán
Rendszertan

Ország: | Állatok (Animalia)
Törzs: | Gerinchúrosok (Chordata)
Altörzs: | Gerincesek (Vertebrata)
Osztály: | Emlősök (Mammalia)
Rend: | Ormányosok (Proboscidea)
Család: | Elefántfélék (Elephantidae)
Nem: | Mammuthus
Faj: | M. columbi

Tudományos név
Mammuthus columbi

Az amerikai mamut (Mammuthus columbi) az elefántfélék családjának egy kihalt faja, amely a pleisztocén során élt Észak-Amerikában és mintegy 10 000 évvel ezelőtt halt ki.

Eurázsiai rokonához (gyapjas mamut) hasonlóan hatalmas állatok voltak: a marmagasságuk elérte a 4,2 métert, a tömegük pedig mintegy 8-10 tonna között lehetett. Azonban hozzájuk képest kevésbé voltak szőrösek, mivel a jégmezőktől sokkal délebbre éltek. A ma elefántokhoz hasonlóan valószínűleg domináns nőstények családokban járhatták az észak-amerikai prériket, ahol fák hajtásait és más növényeket fogyasztottak. Fogaikból ítélve 60-80 évig is élhettek. Agyaraik a leghatalmasabbak voltak az elefántfélék között: egy Texasban talált agyar tömege 95 kg, hossza pedig 5 méter volt.

Maradványaikat megtalálták a mai Alaszkától Mexikóig. Pontos besorolásuk sokáig vitatott volt. A legújabb DNS-vizsgálatok alapján azonban úgy tűnik, hogy a ma élő elefántfélék közül az indiai elefánttal állt közelebbi rokonságban. Ősei (Mammuthus meridionalis) valószínűleg Eurázsiából vándoroltak be Észak-Amerikába az egykori Beringián keresztül mintegy 2-1,5 millió évvel ezelőtt.

Az amerikai mamutok az utolsó jégkorszak végével haltak ki, mintegy 10 000 évvel ezelőtt, vagyis nem sokkal a mai amerikai indiánok őseinek megérkezését követően. Ezért erős a gyanú, hogy az első indiánok túlzott vadászatának eshettek áldozatul. Mások szerint kihalásukat a pleisztocént követő gyors felmelegedés okozhatta. (Erről bővebben: pleisztocén megafauna.)

Érdekesség, hogy a kaliforniai Channel-szigeteken helyileg kialakult, törpe változatának (Mammuthus exilis) maradványait találták meg. Ezek magassága csak 1,8 méter volt. Az első maradványokat még 1856-ban találták meg. Azóta a kutatások kimutatták, hogy a három kérdéses sziget (San Miguel, Santa Cruz és Santa Rosa) a pleisztocénben egy darab összefüggő szigetet alkottak, de nem volt kapcsolatuk a kontinenssel: vagyis az amerikai mamutoknak úszva kellett eljutni a szigetre. Feltehető, hogy az törpe mamutok még találkoztak az első indiánokkal. Mindenesetre kialakulásuk részleteit tovább kutatják.

## [szerkesztés] Forrás

- Columbian Mammoth
- Mammoth Origins, Species, Heights & Weights, Teeth, and Tusk Information
- Columbian Mammoth
- Columbian Mammoth
- Giant Island/Pygmy Mammoths: The Late Pleistocene Prehistory of Channel Islands National Park
- Mammuthus species

A lap eredeti címe "http://hu.wikipedia.org../../../a/m/e/Amerikai_mamut.html"

Kategóriák: Ormányosok | Ősállatok

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Català
- Deutsch
- Español
- Suomi
- Français
- Polski
- Svenska
- Tiếng Việt